
Clubul „select” al decidenţilor — marionetă ai României ultimilor 34 de ani s-a creat, printre altele, printr-un 
sistem de instituţii de „pregătire” care își trag seva din sistemul serviciilor secrete comuniste, niciodată 
dispărute, ci mereu reinventate. 

Așa-zisa „Școală Naţională de Studii Politice și Administrative” (SNSPA) este nimic altceva decât fosta 
academie comunistă de nomenklaturişti „Ștefan Gheorghiu”. Recreată în 1991 pe ruinele fostei academii 
comuniste, SNSPA a devenit universitate în 1995 și, ulterior, „școală doctorală”. Creatorii au fost mulți păduchi 
scoşi în frunte de evenimentele imediat următoare Revoluţiei anti-comuniste din 1989, indivizi care reușeau 
atunci să își depășească irepresibila teama și greaua umilința de a sta în casă și pe sub masă, pentru a nu fi 
linșaţi public. Unii dintre ei sunt, azi, un fel de statui ale corectitudinii politice, în ciuda mizeriei morale în care 
au băltit. Un exemplu este Adrian Năstase, altul este Paul Dobrescu. În timp, SNSPA a adunat, pentru a li se 
putea conferi pedigree, toate rebuturile perioadei comuniste, precum și toți rataţii primilor 20 de ani de la 
Revoluţie, indivizi care nu au reușit nimic în alte universităţi (sau au fost daţi afară cu șuturi în fund) şi nici în 
profesie, dar au devenit aristocrați ai opiniei, abonaţi ai banilor publici și un fel de controlori tehnici de calitate 


pentru orice politician sau tehnocrat ajuns în funcţii înalte ale Statului român. 


În sistemul de tip teatru de marionete al politicii și organizării statale românești din ultimii ani, SNSPA, plus 
entitățile sucuriste mai jos enunțate, a devenit, în timp, unul dintre centrele de comandă, unul dintre păpușari. 


Mai nou, această putere de catifea se exercită prin cvasi — ONG -— uri (denumite quango în presa 
independentă anglo-saxonă), adică entităţi susținute direct sau indirect de stat, servicii secrete sau armată, cu 
bani, resurse, informaţii și putere de influenţă, respectiv, putere de anihilare a opozanților și a dizidențţilor. 

Ca orice mafia, acest cuib de viespi este organizat pe rudenii şi dependențe reciproce: familia Miroiu, familia 
Stănciugel, familia Mihăilescu. Șefii de trib reușesc mereu să își plaseze nevestele sau rudele în alte instituții 
publice, pe posturi bănoase : la Curtea de Conturi (Pieleanu), la ASF (Pricopie), la BNR, prin poziţii de 
consilieri parlamentari sau ministeriali, ca secretari de stat. 

Și reușesc mereu să facă bani, bani mulţi, din afaceri cu statul. Fie direct, fie prin entități de tip quango — așa 
cum este Eurocomunicare, despre care voi vorbi în episodul doi. 

Teatrul de marionete mai conţine două entități securiste — academia de informații și școala naţională de 
apărare. 

Interesant este că, în domeniul serviciilor secrete (sau intelligence, cum se auto-flatează aceste entități de 
păpușari), există chiar două „academii”. 

Remus Pricopie este atât rectorul SNSPA, cât și președintele Academiei de Ştiinţe ale Securităţii Naţionale, 
instituţie înfiinţată în 2012, la iniţiativa faimosului ministru de interne şi vicepremier Gabriel Oprea (acest domn 
Oprea a fost foarte multă vreme ... conducător de doctorat la „academia” Mihai Viteazul, deși a avut el însuși o 
teză de doctorat plagiată). Nu se prea știe ce este cu această „academie” a lui Pricopie. Nu am găsit un site al 
entității. 

Există, însă, și are site, absolvenţi și programe doctorale, Academia Naţională de Informaţii „Mihai Viteazul”. 
Este fosta școală de securitate comunistă. Sediul este exact acolo unde era sediul fostei școli de securitate 
comunistă. 

Sunt multe de spus despre această academie. De exemplu, academis a reușit să impună, din 2018, şcolirea 
pe față sau în ascuns a studenților proprii în facultăţi ale Universităţii București (inclusiv Facultatea de Drept, 
unde predau eu), școlire care se face fără concurs de admitere și fără plata vreunei taxe de studii. Dar cel mai 
interesant aspect este acela că are o școală doctorală, pe unde au trecut (cu poticneli) foarte mulți decidenți 
politici ai României, cel puţin după anul 2010. 

Academia, care face parte din SRI, așa cum scrie chiar pe site-ul de prezentare, are un consiuliu pentru 
studiile universitare de doctorat (CSUD) în care exsită doar doi conducători de doctorat cu norma de bază la 
ANM „Mihai Viteazul”. Restul sunt profesori la UB, SNSPA sau UBB Cluj... Interesant este că unul dintre 
membri acestei CSUD este Radu Carp, membru în CA al TVR ... Conducătorii de doctorat sunt în număr de 5, 
dintre care unul, Adrian Lesenciuc, este titular la altă academie, cea a forțelor aeriene, intitulată Henri Coandă 


Cel mai interesant „doctorat” făcut la această prestigioasă școală doctorală este cel din 2010, al lui Coldea, 
teza având titlul „Managementul schimbării în serviciile de informații”, fiind susținută sub „conducerea” lui 
Gabriel Oprea ... Mă întreb cine o fi scris acea lucrare ... Tot în 2010 este validată și a doua cea mai 
interesantă teză, cea a lui Mihai Tudose (despre care hâtrul ex-premier declara, non-șalant, că a cumpărat-o, 
ca cesiune de drept de autot). Teza dlui Tudose are titlul „Protecţia infrastructurii critice — element strategic 
dinamic în sectorul de securitate”, conducător de doctorat fiind fostul șef al CNSAS, Constantin Onișor (ca să 


fie clar: șeful instituţie care studia dosarele securităţii comuniste era conducător de doctorat la „academia” 
securității post-revoluţionare). Cele două opere de inestimabilă valoare teoretică și practică sunt validate, la 

speţă a ICCJ în care s-a respins o cerere a unui petent în legătură cu retragerea unui titlu de doctor în 
teologie. Ordinul în sine nu există în bazele de date legislative. 

Interesant este că, pe lista acestor doctorate apar foarte multe titluri retrase și (re)validate, dar aceste două 
teze tronează neatinse în lista tezelor validate, în ciuda plagiatului mărturisit (Tudose) și jurnalistic probat 
(Coldea). Mă rog, acum, că ÎCCJ a betonat aceste teze, pe baza principiului ne-retroactivităţii legii (cu 
motivarea că „un titlu științific intrat în circuitul civil nu mai poate fi anulat”), aceste teze rămân validate, cu tot 
cu drepturile speciale aferente — supliment/spor de salariu și pensie specială. 

În fine, există și academia (școala naţională) de apărare. Cine nu a trecut pe acolo, nu a avut loc în aparatul 
de stat, nu a putut fi demnitar (se exceptează, totuși, absolvenţii sau „doctorii” de la SNSPA și „Mihai 
Viteazul”). Doctoranzi sau absolvenţi ai acestei școli au fost 3 ex-ministri ai Justiţiei, precum și actualul 
ministru. Domnul Tudose a bifat și această academie. Interesant este că academia a avut-o ca ilustră 
absolventă chiar și pe Elena Udrea ... 

Așadar, ceea ce spuneam de mult — că vechea securitate, fosta nomenklatură, anticul și osificatul sistem al 
rotației comuniste a cadrelor nu au murit niciodată, ci s-au întărit, îmbogăţit și multiplicat după 1996 și că 
românilor le-a revenit frica de sau supușenia faţă de vechea orânduire, care azi ne controlează prin odraselele 
lor — nu doar că se adeverește, dar are acum, prin mizeria devolată de scandalurile sexuale de la SNSPA, și 
exponenții vinovați expuși în toată hidoșenia lor. 

Revin mai târziu, cu un episod al doilea, despre Eurocomunicare, un quango cu care mă aflu de 4 ani în 
proces, pentru defăimare, cenzură şi încălcarea dreptului la liberă opinie și corectă informaţie. 

